joelniklaus/EU_Wikipedias huggingface dataset:
Paklenican kansallispuisto

Paklenican kansallispuisto on kansallispuisto, joka sijaitsee Stari Gradissa Kroatiassa meren ja vuorten välillä. Paklenican kansallispuistossa on rotko, jossa avautuu metsäaukiota.

Historia
Jääkauden jälkeen jään sulahduttua, Paklenica alkoi muodostua kokonaan metsäalueeksi ja rotkovuoristoksi. Keskiajalla Paklenicaan rakennettiin linna ja vähän asuinaluetta. Nykyään Paklenica toimii kansallispuistona.

Lähteet

Viitteet

Aiheesta muualla 

Kroatian kansallispuistot
Sušak

Sušak on Kroatian Rijekan kaupunginosa. Se sijaitsee kaupungin itäosassa.

Lähteet

Viitteet

Rijeka
Kaupunginosat
Fulton

Fulton voi tarkoittaa ainakin seuraavia:

Maantieteessä 
 Fulton, kaupunki Mississippissä, Yhdysvalloissa
 Fulton, kaupunki Missourissa, Yhdysvalloissa
 Fulton, paikkakunta Oswegon piirikunnassa New Yorkissa, Yhdysvalloissa
 Fulton, paikkakunta Schoharien piirikunnassa New Yorkissa, Yhdysvalloissa
 Fultonin piirikunta:
 Fultonin piirikunta, piirikunta Georgiassa, Yhdysvalloissa
 Fultonin piirikunta, piirikunta New Yorkin osavaltiossa, Yhdysvalloissa
 Fultonin piirikunta, piirikunta Ohiossa, Yhdysvalloissa

Sukunimenä 
 Hamish Fulton (s. 1946), brittiläinen ympäristötaiteilija ja valokuvaaja
 Robert Fulton (1765–1815), yhdysvaltalainen insinööri ja höyrylaivan keksijä
 Ruth Benedict (oik. Ruth Fulton; 1887–1948), yhdysvaltalainen antropologi

Muita merkityksiä 
 Fulton, Yhdysvalloissa rakennettu sukellusvene, joka myytiin Venäjälle ja joka upposi Som-nimisenä Ahvenanmerellä 1916.

Luettelot henkilöistä sukunimen mukaan
Jean Marie Dongou

Jean Marie Dongou Tsafack (s. 20. huhtikuuta 1995, Douala Kamerun) on kamerunlainen jalkapalloilija, jonka kasvattajaseura on espanjalainen FC Barcelona. Barcelonassa lähinnä reservijoukkueessa FC Barcelona B:ssä pelannut Tsafack siirtyi Veikkausliigassa pelaavaan FC Honkaan kaudeksi 2020. Hän on pelannut yhden ottelun sekä La Liigassa että Mestarien Liigassa. Espanjassa ollessaan hän on saanut myös maan kansalaisuuden.

Dongou liittyi FC Barcelonan junioriorganisaatioon 13-vuotiaana kamerunilaisen Samuel Eto'n akatameian kautta. Hän esiintyi ensimmäisen kerran 28. tammikuuta 2012 FC Barcelonan B-joukkueessa, joka pelasi Espanjan kolmanneksi korkeinta sarjaa Segunda División B. FC Barcelonan edustusjoukkueessa hän esiintyi kerran 6. joulukuuta 2013. Hän vaihtoi seuraa vuonna 2016, jolloin hän siirtyi Espanjan toiseksi korkeimmalla sarjatasolla Segunda Divisiónissa olevaan Real Zaragozaan, jota hän edusti 1,5 vuoden ajan vuosina 2017-2018. Sen jälkeen hän siirtyi kolmanneksi korkeimmalla Espanjan sarjatasolla pelanneeseen Gimnàstic de Tarragonaan nelivuotisella sopimuksella. Hän kuitenkin siirtyi vajaan vuoden Gimnàstic-kauden jälkeen kaksivuotisella sopimuksella CD Lugon riveihin, joka pelasi toiseksi korkeinta Segunda División-sarjaa. Tammikuussa 2019 hän siirtyi vuokralle Lleida Esportiu, joka pelasi kolmanneksi korkeimmassa Segunda División B-sarjassa.

Jean Marie Dongoun sopimus Lugon kanssa päättyi heinäkuussa 2019. Sen jälkeen hän teki helmikuussa 2020 sopimuksen Suomen Veikkausliigassa pelanneen FC Hongan kanssa.

Aiheesta muualla

Lähteet 

Kamerunilaiset jalkapalloilijat
Espanjalaiset jalkapalloilijat
Vuonna 1995 syntyneet
Elävät henkilöt
Aaron Brown

Aaron Brown (s. 27. toukokuuta 1992 Toronto, Ontario) on kanadalainen pikajuoksija, joka kilpailee 100 ja 200 metrillä. Brown on 185 senttimetriä pitkä ja painaa 79 kilogrammaa.

Brown oli mukana 200 metrillä vuoden 2012 kesäolympialaisissa Lontoossa, jääden kuitenkin välieriin. Seuraavan vuoden MM-kilpailuissa Moskovassa Brown oli 100 metrillä välierissä. Hän saavutti myös pronssia pikaviestistä noista kilpailuista. Vuoden 2015 MM-kilpailuissa Pekingissä Brown jäi 100 metrillä välieriin ja 200 metrillä alkueriin. Pikaviestistä hän saavutti jälleen pronssia. Rio de Janeiron olympialaisissa 2016 hän karsiutui 100 metrin alkuerissä ja 200 metrin välierissä sekä sai pronssia 4 × 100 metrin viestissä. Lontoon MM-kilpailuissa 2017 hänet hylättiin 200 metrin alkueräjuoksussa. Dohan MM-kilpailuissa 2019 hän sijoittui 100 metrillä kahdeksanneksi ja 200 metrillä kuudenneksi. Tokion 2020 olympialaisissa hän sijoittui 200 metrillä kuudenneksi ja saavutti hopeaa 4 × 100 metrin viestissä. Eugenen MM-kilpailuissa 2022 hän juoksi avausosuuden kultaa voittaneessa Kanadan pikaviestijoukkueessa. Lisäksi hän sijoittui 100 metrillä kahdeksanneksi ajalla 10,07 ja 200 metrillä seitsemänneksi ajalla 20,18.

Brown on saavuttanut alle 18-vuotiaiden MM-hopeaa vuodelta 2009 100 metriltä ja alle 20-vuotiaiden MM-pronssia seuraavalta vuodelta 200 metriltä.  IAAF World Relays -kilpailuissa hän voitti kultaa 4 × 200 metrin viestissä 2017. Gold Coastin Kansainyhteisön kisoissa 2018 hän sai hopeaa 200 metrillä ajalla 20,34.

Henkilökohtaiset ennätykset

Ulkoradoilla

Sisäradoilla

Huomautukset

Lähteet 

Kanadalaiset pikajuoksijat
Kanadalaiset olympiamitalistit
Vuonna 1992 syntyneet
Elävät henkilöt
Andre De Grasse

Andre De Grasse (s. 10. marraskuuta 1994 Markham, Ontario) on kanadalainen pikajuoksija, joka kilpailee 100 metrillä ja 200 metrillä.

Toronton Pan-Amerikan kisoissa 2015 De Grasse voitti kultaa sekä 100 että 200 metriltä. 200 metrillä hän juoksi loppukilpailussa uuden Kanadan ennätyksen 19,88. De Grasse pitää hallussaan myös Kanadan sisäratojen 200 metrin ennätystä 20,26.

Pekingin MM-kilpailuista 2015 De Grasse saavutti pronssia 100 metriltä ennätyksellään 9,92. Hän jakoi pronssin yhdessä Trayvon Bromellin kanssa. Samoista kisoista hän saavutti pronssia myös pikaviestistä. 

De Grasse saavutti Rio de Janeiron olympialaisissa 2016 hopeaa 200 metrillä ajalla 20,02 ja pronssia 100 metrillä ennätysajallaan 9,91 sekä pronssia pikaviestistä.

De Grasse voitti World Relays -kilpailuissa 2017 kultaa 4 × 200 metrin viestissä. Vuoden 2019 Dohan MM-kilpailuissa hän sai 200 metrillä hopeaa ajalla 19,95 ja 100 metrillä pronssia ennätysajallaan 9,90.

De Grasse voitti 200 metrin olympiakultaa Tokion 2020 olympialaisissa. Hän juoksi jo välierissä Kanadan ennätyksen 19,73, jonka paransi loppukilpailussa lukemiin 19,62. 100 metrillä hän saavutti pronssia ennätysajallaan 9,89. Hän juoksi lisäksi ankkuriosuuden Kanadan hopeajoukkueessa 4 × 100 metrin viestissä. Eugenen MM-kilpailuissa 2022 hän juoksi ankkuriosuuden Kanadan pikaviestijoukkueessa, joka voitti kultaa maan ennätysajalla 37,48. 100 metrillä hän karsiutui välierissä.

Kauden 2015 jälkeen De Grasse solmi Puman kanssa monivuotisen sponsorointisopimuksen. Sopimuksen arvo oli 11 miljoonaa Yhdysvaltain dollaria, bonuksineen jopa 30 miljoonaa.

18. kesäkuuta 2017 Tukholman Timanttiliigassa De Grasse juoksi 100 metrillä tuulituloksen 9,69 s (+4,8 m/s).

Henkilökohtaiset ennätykset

Ulkoradoilla

Sisäradoilla

Huomautukset

Lähteet

Aiheesta muualla 

Kanadalaiset pikajuoksijat
Kanadalaiset olympiavoittajat
Vuonna 1994 syntyneet
Elävät henkilöt
Tommi Rantala

Tommi Rantala (s. 30. tammikuuta 1984 Karkkila) on suomalainen maahockeyn pelaaja, joka edustaa SM-sarjassa turkulaista HC Kilpparia. Maahockeyn Suomenmestaruuden Rantala on voittanut HC Kilpparin riveissä seitsemästi 2013-2016 ja 2018-2020. Maahockeyn SM-sarjan pistepörssin Rantala on voittanut vuosina 2014 (16+5=21), 2018 (15+1=16) ja 2019 (13+7=20). 

Sisähockeyn Suomenmestaruuden Tommi Rantala on voittanut seitsemän kertaa 2010 ja 2014-2019. Sisähockeyn pistepörssin ykköspaikan Rantala on kirjannut nimiinsä vuosina 2015 (25+20=45), 2016 (15+5=20) ja 2018 (27+16=43). Hockey 5 -pelimuodon Suomenmestaruuden Rantala on voittanut kolme kertaa, vuosina 2018, 2019 ja 2021. Hockey5 -pelimuodon pistepörssin Rantala on voittanut kertaalleen vuonna 2018 (10+2=12). 

Vuonna 2018 Tommi Rantala teki HC Kilpparin riveissä palloiluhistoriaa voittaen kolmen eri pelimuodon Suomenmestaruuden ja niiden pistepörssit saman kalenterivuoden aikana: maahockey (15+1), sisähockey (27+16) ja hockey5 (10+2). 

Maajoukkueessa Rantala debytoi ensimmäisen kerran 9.9.2007 Predanovcin (SLO) EuroHockey Championship II -turnauksessa. Vuonna 2014 Rantala valittiin Euroopan Hockeyliiton (EHF) koulutusohjelmaan (C4E), jonka tarkoituksena on jakaa maahockeyn huippuvalmennusosaamista eurooppalaisille jäsenmaille.  

Urheilutoimittajain Liiton Lajien parhaat -valintatilaisuudessa 12. tammikuuta 2016 Helsingissä Tommi Rantala valittiin vuoden 2015 maahockeypelaajaksi Suomessa. Vuonna 2020 Rantala valittiin toistamiseen lajinsa parhaaksi Urheilutoimittajain Liiton -valintatilaisuudessa 13. tammikuuta 2021 Helsingissä.

Lähteet 
 Tommi Rantala Competitions as an athlete (FIH)

Viitteet

Aiheesta muualla 
 Sopivan vanha ja likainen parketti toi Raumalle Raumalainen.fi. 15.1.2014.
 Karkkilalaislähtöinen Tommi Rantala palkittiin urheilugaalassa lajinsa parhaana Karkkilalainen. 26.1.2021.
 Maahockeyn SM-kultaa Turkuun Turun Sanomat. 13.9.2015.
 Maahockeyllä pitkät perinteet Suomessa Sotilasurheilu. Suomen Sotilasurheiluliiton julkaisu. 26.2.2021.
 Vieraskynä: Maaottelu Velodromilla Tuuletuksia! -blogi Urheilumuseo. 21.12.2017.
 Urheilijan silmin: Tommi Rantala HC Kilppari. Urheilumuseo. Youtube. 29.5.2018.

Suomalaiset maahockeypelaajat
Vuonna 1984 syntyneet
Elävät henkilöt
Jenny Danielsson

Jenny-Julia Danielsson  (s. 30. elokuuta 1994) on suomalainen jalkapalloilija, joka pystyy pelaamaan sekä hyökkäävän keskikenttäpelaajan että hyökkääjän roolissa. Danielsson edustaa ruotsalaisseura AIK:ta. Maaliskuun 2021 loppuun mennessä hän on pelannut 27 naisten maaottelua ja tehnyt niissä kuusi maalia.

Danielssonin kasvattajaseura on espoolainen HooGee. Hän nousi FC Hongan naisten liigajoukkueeseen kaudella 2011. Kaudella 2012 hän pelasi myös Naisten Ykkösen FC Viikingeissä. Läpimurtonsa Danielsson teki kaudella 2013, jolloin hän pelasi 19 liigaottelussa.Hänen joukkueensa oli Naisten Liigan espoolainen FC Honka. Vuonna 2016 hän pelasi Ruotsin Damallsvenskanin Kristianstads DFF:ssä ja alkuvuoden 2017 espanjalaisessa Sporting de Huelvassa. Sittemmin hän on edustanut Suomessa Åland Unitedia ja Ruotsissa Kungsbackaa ennen siirtymistään kaudeksi 2020 AIK:hon.

Danielsson kuului Suomen nuorten maajoukkueeseen vuoden 2014 naisten alle 20-vuotiaiden maailmanmestaruuskilpailuissa. Hän on osa Suomen naisten maajoukkuetta syyskuussa 2015 alkaneissa EM-karsinnoissa ja teki A-maajoukkuedebyyttinsä karsintojen avausottelussa Montenegroa vastaan. Toisen maaottelunsa hän pelasi lokakuussa 2015 EM-karsintaottelussa Espanjaa vastaan. Maaliskuussa 2016 hän pelasi Kypros Cupissa kolme maaottelua ja teki ensimmäisen maaottelumaalinsa ottelussa Tšekkiä vastaan. Vuonna 2016 hän pelasi viisi EM-karsintaottelua ja teki maalin Montenegroa ja Irlantia vastaan. Vuonna 2017 hän teki tammikuussa kaksi maalia Venäjää vastaan ja syyskuussa yhden maalin Portugalia vastaan.

Lähteet

Aiheesta muualla 
 Jenny Danielsson Palloliiton sivustolla
 Jenny Danielsson Euroopan jalkapalloliiton sivustolla 
 Jenny Danielsson Kansainvälisen jalkapalloliiton sivustolla  

Elävät henkilöt
Suomalaiset jalkapalloilijat
Vuonna 1994 syntyneet
Yannick Bokolo

Yannick Bokolo (s. 19. kesäkuuta 1985 Kinshasa, Zaire) on ranskalainen koripalloilija.

Pelintekijänä tai heittävänä takamiehenä pelaava Bokolo on pelannut ranskalaisissa seurajoukkueissa. Toukokuussa 2014 hän teki Élan Béarnais Pau-Orthezin kanssa kolmivuotisen sopimuksen.

Ranskan maajoukkueessa Bokolo sijoittui Lontoon kesäolympialaisissa 2012 kuudenneksi, vuoden 2006 MM-kilpailuissa viidenneksi, vuoden 2010 MM-kilpailuissa 13:nneksi ja vuoden 2009 EM-kilpailuissa viidenneksi.

Lähteet 
 Yannick Bokolo Bio, Stats and Results  Olympics at Sports-Reference.com 
 Profiili archive.fiba.com 
 Profiili euroleague.net

Viitteet 

Ranskalaiset koripalloilijat
Vuonna 1985 syntyneet
Elävät henkilöt
Steed Tchicamboud

Steed Tchicamboud (s. 18. kesäkuuta 1981 Clichy) on ranskalainen koripalloilija.

Pelintekijänä pelaava Tchicamboud on pelannut ranskalaisissa seurajoukkueissa.

Ranskan maajoukkueessa Tchicamboud saavutti hopeaa vuoden 2011 EM-kilpailuissa.

Lähteet 
 Profiili archive.fiba.com 
 Profiili lnb.fr

Viitteet 

Ranskalaiset koripalloilijat
Vuonna 1981 syntyneet
Elävät henkilöt
Span 24 tunnin ajo

Span 24 tunnin ajo (24 Hours of Spa) on Spa-Francorchamps’n moottoriradalla Belgiassa ajettava urheilu- ja vakioautojen kestävyyskilpailu. Kilpailu kuuluu nykyisin Blancpain Endurance Series -sarjaan.

Kilpailu järjestettiin ensimmäistä kertaa vuonna 1924. Sen esikuvina toimivat perinteikkäät Le Mansin, Nürburgringin ja Daytonan 24 tunnin ajot.

24 tunnin kilpailu käydään perinteikkäällä Spa-Francorpchamps’n moottoriradalla, jonka pituus on historian saatossa vaihdellut 15 ja 7 kilometrin välillä. Kilpailuun osallistuu vuosittain yli 50 autokuntaa. Jokaisen autokunnan ratissa kilpailee 2–4 kuljettajaa.

Kilpailun pääsponsorina on vuodesta 2007 alkaen toiminut ranskalainen öljy-yhtiö Total mutta pääsponsorin on määrä vaihtua vuonna 2023. Uudeksi pääsponsoriksi on nimetty kyberturvallisuusteknologiayritys CrowdStrike. 

Suomalaisista kilpailun voittoa on juhlinut Markus Palttala vuoden 2015 kilpailussa.

Voittajat

Aiheesta muualla 

 Kotisivut
 Facebook
 Twitter
Mirko Novosel

(valmentajana)

Mirko Novosel (s. 30. kesäkuuta 1938 Zagreb, Jugoslavian kuningaskunta) on kroatialainen kilpauransa päättänyt koripallovalmentaja, -toimija ja koripalloilija.

Novosel pelasi koripalloa vuosina 1952–1965 ja edusti myös Jugoslavian maajoukkuetta. Valmentajana hän johti Jugoslavian olympiahopealle Montréalissa 1976 ja -pronssille Los Angelesissa 1984, MM-hopealle Puerto Ricossa 1974 ja kahteen Euroopan mestaruuteen. Kroatian itsenäistyttyä Novosel valmensi sen maajoukkueen EM-pronssille Saksassa 1993. Päävalmentajana ansaittujen arvokisamitaliensa lisäksi hän saavutti niitä lisää toimiessaan Jugoslavian ja Kroatian joukkueenjohtajina.

Seurajoukkueiden päävalmentajana Novosel voitti muun muassa nykyisen Euroliigan mestaruuden vuonna 1985, kolme Jugoslavian mestaruutta ja seitsemän Jugoslavian cup-mestaruutta. Hän toimi myös general managerina menestyneissä joukkueissa.

Vuonna 1985 Novosel valittiin Euroopan vuoden valmentajaksi. Hänet nimettiin vuonna 2007 Naismith Memorial Basketball Hall of Fameen ja vuonna 2010 FIBA Hall of Fameen.

Katso myös 
 Luettelo Basketball Hall of Fameen kuuluvista joukkueista ja henkilöistä

Lähteet 
 Mirko Novosel (2010 Class) FIBA Hall of Fame 
 Hall of Famers – Mirko Novosel The Naismith Memorial Basketball Hall of Fame

Viitteet 

Jugoslavialaiset koripalloilijat
Jugoslavialaiset koripallovalmentajat
Jugoslavialaiset olympiamitalistit
Kroatialaiset koripallovalmentajat
Vuonna 1938 syntyneet
Elävät henkilöt
Kiinan ePrix 2015

Kiinan ePrix 2015 eli 2015 Beijing ePrix oli Formula E -sarjan kauden 2015–2016 avauskilpailu. Kilpailu ajettiin 24. lokakuuta 2015 Beijing Olympic Green Circuitilla Kiinan Pekingissä. Talleista Trulli GP ei voinut osallistua kauden avauskilpailuun, koska tallin autosta puuttui komponentteja eikä talli ehtinyt toimittaa autoa ajoissa tarkastukseen.

Sijoitukset kilpailun jälkeen 
Kuljettajien pisteet

Valmistajien pisteet

 Huom!: Vain viiden parhaan sijoitukset sisällytetty.

Lähteet

Kiinan ePrix
Osakilpailut Formula E -kaudella 2015–2016
NK Osijek

Nogometni Klub Osijek on jalkapalloseura Osijekin kaupunista Itä-Kroatiasta. Seura on pelannut Kroatian korkeimmalla sarjatasolla 1. HNL:ssä sarjan perustamisesta lähtien. Joukkueen kotistadion on Stadion Gradski vrt. Seura on voittanut kertaalleen Kroatian cupin vuonna 1999.

Lähteet

Kroatialaiset jalkapalloseurat
Vuonna 1947 perustetut urheiluseurat
Fabula

Fabula on sähkökirjojen lukemiseen tarkoitettu sovellus. Fabula perustettiin vuonna 2013 nimellä Fastr. Sovellus keskittyi aluksi nopeuslukemiseen. Sittemmin liikeidea muutettiin ja Fabula erikoistui jakelemaan sähkökirjoja asiakkaille kuukausimaksua vastaan. Fabula on perustettu ja kirjoilla Suomessa, mutta aloitti toimintansa Latvian markkinoilta. Suurin syy tähän oli, että perustajatiimissä oli pelkästään Latvialaisia. Fabula onnistui tuplaamaan sähkökirjamarkkinat Latviassa. 19. kesäkuuta 2015 Fabula keräsi 450 000 euroa sijoituksina muun muassa Suomesta, Ruotsista ja Yhdysvalloista. Tällä hetkellä Fabula tähtää Suomen ja Viron markkinoille. Sovelluksen voi ladata Android-kaupoista ja Applen sovelluskaupasta. Sovellus toimii 6 eri kielellä.

Lähteet

Aiheesta muualla
 Fabulan kotisivu 

Android-sovellukset
IOS-sovellukset
Aleksandar Petrović (koripalloilija)

Aleksandar Petrović (s. 16. helmikuuta 1959 Šibenik, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija. Dražen Petrović oli hänen pikkuveljensä.

Pelaajana 

Petrović kuului Jugoslavian maajoukkueeseen, joka voitti olympiapronssia Los Angelesissa 1984, MM-pronssia Kolumbiassa 1982 ja Espanjassa 1986 sekä EM-pronssia Kreikassa 1987. Hän edusti pääosin Jugoslavian kroatialaisia seurajoukkueita mutta pelasi myös muun muassa Italiassa.

Valmentajana 

Kroatian itsenäistymisen aikoihin Petrović lopetti pelaajauransa ja siirtyi valmentajaksi. Hän valmensi muun muassa kroatialaisia seurajoukkueita, Espanjassa ja liettualaista BC Lietuvos Rytasia. Maajoukkueista Petrović valmensi Bosnia ja Hertsegovinaa sekä Kroatiaa, jonka päävalmentajana hän voitti EM-pronssia Kreikasta 1995.

Lähteet 

 Aleksandar Petrović Bio, Stats and Results  Olympics at Sports-Reference.com 
 Profiili archive.fiba.com 
 Profiili archive.fiba.com

Viitteet 

Jugoslavialaiset koripalloilijat
Jugoslavialaiset olympiamitalistit
Kroatialaiset koripallovalmentajat
Vuonna 1959 syntyneet
Elävät henkilöt
Poliittisen talouden tutkimuksen seura

Poliittisen talouden tutkimuksen seura ry perustettiin kesällä 2013. Seuran tarkoituksena on edistää valtakunnallisesti poliittisen talouden tutkimusta ja opetusta, sekä poliittisesta taloudesta käytävää keskustelua. Seuran puheenjohtajana toimii dosentti Teppo Eskelinen. Seuran puheenjohtajana toimi vuosina 2013-16 Hankenin apulaisprofessori Ville-Pekka Sorsa.

Toiminta ja tarkoitus 

Poliittisen talouden tutkimusta, opetusta ja asiantuntemusta löytyy monien tieteenalojen piiristä käytännössä kaikista kotimaisista yliopistoista. Suomalaisissa yliopistoissa ei kuitenkaan ole opetettu poliittista taloutta järjestelmällisesti, eikä poliittisen talouden tutkijoilla ole seuran perustamiseen mennessä ollut omaa yhteistyöfoorumia.

Seura julkaisee keskustelun edistämiseksi tieteellistä aikakauslehteä nimeltään Poliittinen talous, järjestää tieteellisiä seminaareja ja muita keskustelutilaisuuksia, edistää poliittisen talouden tutkijoiden kotimaista ja kansainvälistä verkostoitumista sekä pyrkii edistämään poliittisen talouden opetusta ja tutkimusta kotimaissa yliopistoissa.

Seuran tarkoituksena on yhdistää alan tutkimuksen ja opetuksen parissa toimivia ihmisiä kansallisesti ja maailmanlaajuisesti sekä edistää järjestelmällisesti poliittisen talouden alan opetusta ja tutkimusta koko Suomessa.

Aiheesta muualla 

 Poliittisen talouden tutkimuksen seuran kotisivut

Suomalaiset järjestöt
Carlo Chendi

Angelo Carlo Chendi (10. heinäkuuta 1933 – 12. syyskuuta 2021) oli italialainen sarjakuvapiirtäjä ja yksi tunnetuimmista ja tuotteliaimmista italialaisista Disney-taiteilijoista. Hän kirjoitti vuodesta 1952 lähtien satoja tarinoita Disneyn hahmoista.

Hän muutti jo nuorella iällä Rapallon Ferrarasta Liguriaan, jossa hän aloitti uransa sarjakuvataiteilijana, ja hänestä tuli yksi niin sanotun Rapallon koulun pilareista, maestro Luciano Bottaron ja ystävänsä Giorgio Rebuffin ohella.

Chendi loi ja teki tunnetuksi joitakin Disney-hahmoja italialaiseen Topolino-lehteen. Hänen kehittämänsä on muun muassa Rankku Kanuuna, jonka alkuperäinen nimi Umperio Bogarto sekä hahmon vaatetus viittaavat Humphrey Bogartiin. Chendi oli tuomassa myös Hekla-velhoa Topolinoon. Carl Barks oli sitä ennen piirtänyt hahmon vain yhteen sarjakuvaan.

Lähteet

Italialaiset sarjakuvantekijät
Vuonna 1933 syntyneet
Vuonna 2021 kuolleet
Master of Wine

Master of Wine on englantilaisen Masters of Wine -instituutin myöntämä viinialan tutkinto. Se myönnetään henkilölle, joka on kokeen perusteella osoittanut syvällistä tuntemusta kaikesta viiniin liittyvästä sekä kykyä viestiä selkeästi. Vuosien 1953 ja 2015 välillä tutkinto on myönnetty yli 370 henkilölle 24 eri maasta. Suurin osa Master of Wineistä on ollut miehiä, mutta vuonna 2014 valituista suurin osa oli naisia. Nuorin on ollut 25-vuotias.

Suomalaisia tutkinnon suorittaneita ovat: 

 Essi Avellan (2006)
 Tuomas Meriluoto (2009)
 Taina Vilkuna (2015)
 Heidi Mäkinen (2019)
 Pasi Ketolainen (2020)

Master of Wine -kokeeseen kuuluu teoriakoe, käytännön koe sekä tutkielma. Käytännön koe koostuu viininmaistelusta sokkona. Teoriakokeessa kysytään viinin tuotannosta ja käsittelystä, viinitaloudesta sekä nykyaikaan liittyvistä asioista. Tutkielma on kymmenen tuhannen sanan raportti, joka perustuu omaan tutkimukseen. Kokeen arvostelee paneeli, johon kuuluu muita Master of Wineja sekä viinikauppiaita. Kokelaan täytyy myös sitoutua instituutin ohjesääntöön.

Lähteet

Aiheesta muualla 
 

Viini
Tutkinnot
Helenelunds IK

Helenelunds IK on tukholmalainen jääpallojoukkue, joka pelaa kaudella 2015-2016 Allsvenskanissa sen pohjoislohkossa.

Historia 
Helenelunds IK perustettiin vuonna 1928 alun perin IK Stjärnan-nimellä, mutta seura vaihto nimekseen Helenelunds IK vuonna 1929. Seuran toiminta-alue on Tukholman pohjoispuolinen Sollentunan alue.

Seuran lajeja ovat olleet yleisurheilu, nyrkkeily, jääpallo, jalkapallo ja hiihto. Myöhemmin myös jääkiekko ja pöytätennis. 1990-luvulla lajeihin tuli vielä salibandy. Nykyään seura on keskittynyt jääpalloon. Seura jakautui 1990-luvulla Helenelunds IK Footboll- ja Helenelunds IK Bandy-seuroiksi. Helenelunds IK Football yhdistyi edelleen IFK Sollentunan kanssa vuonna 2008 ja muodosti Sollentuna Fotboll IF:n ja jatkofuusioiden myötä Sollentuna FK:ksi.

Helenelunds IK pelasi ensimmäisen kerran toiseksi korkeinta sarjaa kaudella 1976-1977, joka silloin oli Bandytvåan-nimellä. Seura pelasi 1980-luvulla kolmanneksi korkeinta eli Divisioona 2:ta ja toiseksi korkeinta eli Divisioona 1:tä. Seura karsi ylempään sarjaan eli silloiseen Allsvenskaniin kausina 1979-1980, 1980-1981, 1985-86, 1991-1992 sekä jokainen kausi kaudesta 1997-1998 alkaen kaudelle 2003-2004.

Seura 2000-luvulla
Ennen kautta 2002 Helenelunds IK yhdistyi tukholmalaisen AIK Bandyn kanssa ja pelasi HIK/AIK-nimellä toiseksi korkeinta sarjaa eli Divisioona 1:tä. Yhdistyminen ei onnistunut, ja niinpä Helenelunds IK jatkoi pelaamista kaudella 2003-2004 2. Divisioonaa. Kaudella 2007-2008 seura pelasi jälleen toiseksi korkeinta sarjaa eli nykyistä Allsvenskania. Seura pysyi sarjassa, mutta seuraavana kautena seura putosi Allsvenskanista. Seuraavan kerran Helenelunds IK nousi Allsvenskaniin kaudeksi 2015-2016.

Aiheesta muualla 
 Joukkueen virallinen sivu

Lähteet 

Ruotsalaiset jääpalloseurat
Sollentunan kunta
Keskuskeittiötalo

Keskuskeittiötalo on nimitys asuinkerrostalolle, jossa on keskuskeittiö. Keskuskeittiötaloja rakennettiin useissa Euroopan maissa 1900–1930-luvuilla. Talojen ensimmäisessä kerroksessa tai kellarissa oli keittiö, jossa palkattu henkilökunta valmisti ruoan niille talon asukkaille, jotka halusivat sitä tilata. Ruoka toimitettiin perille ruokahissillä. Sillä myös palautettiin käytetyt astiat keittiöön. Asunnoissa ei välttämättä ollut omia keittiöitä lainkaan, tai niissä saattoi olla vain pieni keittokomero. Keskuskeittiön yhteydessä oli usein myös ruokasali, jossa ulkopuolisetkin saattoivat käydä syömässä.

Kansainvälinen ilmiö 
Keskuskeittiötaloja rakennettiin 1900-luvun alkukymmeninä ainakin Tanskaan, Ruotsiin, Saksaan, Itävaltaan, Sveitsiin, Isoon-Britanniaan ja Suomeen. Ensimmäinen valmistui Kööpenhaminaan vuosina 1903–1905. Suomen ensimmäinen keskuskeittiötalo, Asunto-osakeyhtiö Päivölä Turussa, valmistui vuonna 1910. Kaikkiaan Suomeen rakennettiin vähintään kolmisenkymmentä keskuskeittiötaloa, valtaosa niistä Helsinkiin ja lukuisia Turkuun. Helsingissä keskuskeittiötalot sijoittuivat uudelle Töölön alueelle, Turussa pääosin Puolalanmäelle.

Keskiluokan ja porvariston moderni koti 
Keskuskeittiötalot olivat käytännössä erityisesti ylemmän luokan sekä porvariston ja keskiluokan koteja. Yksi niiden usein mainittu asukasryhmä olivat työssä käyvät, koulutetut naiset. Esimerkiksi virkamiesperheille talot tarjosivat modernin vaihtoehdon kaupunkiasumiseen tilanteessa, jossa perheellä ei välttämättä enää ollut varaa palkata palvelijoita ja pitää asunnossaan palvelijanhuonetta. Keskuskeittiön avulla ajateltiin voitavan pitää yllä porvarillista elämäntapaa pienemmillä kuluilla.

Keskuskeittiöiden loppu 
Keskuskeittiötalojen kukoistuskautta Suomessa oli maailmansotien välinen aika. Suuri osa taloista luopui keskuskeittiöstä toisen maailmansodan aikaan, osa jo muutaman vuoden kokeilun jälkeen. Suomen ylivoimaisesti pisimpään toiminut kerrostalon keskuskeittiö lopetti toimintansa Turussa vuonna 2010.

Ennen ja jälkeen 
Keskuskeittiötalon edeltäjinä voi pitää asuntohotelleja, joita rakennettiin Yhdysvalloissa, etenkin New Yorkissa, 1890-luvulla. Niiden pidemmälle viety seuraaja puolestaan olivat kollektiivitalot, joissa asukkaat jakoivat keskenään muitakin tiloja ja palveluja kuin ruoan valmistukseen liittyvät. Talosta saattoi löytyä mm. lastentarha, siivooja, pesula ja ravintola. Kollektiivitaloajattelu kukoisti erityisesti Ruotsissa 1930-luvulla.

Lähteet 

Asuinrakennukset
Jättivalmuska

Jättivalmuska (Tricholoma colossus) on hyvin iso ja Suomessa harvinainen mäntymetsien sieni.

Lähteet

Valmuskat
Kevätmalikka

Kevätmalikka (Clitocybe vermicularis, aiemmin C. rhizophora) on malikkalaji. Se on aikainen kevätsieni, joka muistuttaa hieman harmomalikkaa.

Lähteet

Aiheesta muualla 
Laji.fi: Kevätmalikka (Clitocybe vermicularis)

Malikat
Windows Server 2016

Windows Server 2016 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä ja jota on kehitetty samanaikaisesti Windows 10:n kanssa. Ensimmäinen varhainen esijulkaisuversio (Technical Preview) tuli saataville 1. lokakuuta 2014 yhdessä System Centerin ensimmäisen esijulkaisuversion kanssa. Windows Server 2016 julkaistiin 26. syyskuuta 2016 Microsoftin Ignite-konferenssissa.  Windows Server 2016 tuli yleisesti saataville 12. lokakuuta 2016.

Lähteet 

Windows-versiot
Carolin Schäfer

Carolin Schäfer (s. 5. joulukuuta 1991 Bad Wildungen) on saksalainen yleisurheilun moniottelija. 178 senttimetriä pitkä ja 65 kilogrammaa painava Schäfer edustaa LG Eintracht Frankfurtia. Aiemmin hän edusti TV Friedrichsteiniä. Hänen valmentajanaan toimii Jürgen Sammert.

Ura 
Schäferillä on kolme mitalia nuorten arvokisoista. Vuonna 2008 hän saavutti kultaa alle 20-vuotiaiden MM-kilpailuista, vuonna 2007 hopeaa alle 18-vuotiaiden MM-kilpailuista ja vuonna 2009 kultaa alle 20-vuotiaiden EM-kilpailuista.

Schäfer sijoittui EM-kilpailuissa kymmenenneksi Helsingissä 2012 ja neljänneksi Zürichissä 2014 silloisella ennätystuloksellaan 6395 pistettä. Pekingin MM-kilpailuissa 2015 hän keskeytti. Rio de Janeiron olympialaisissa 2016 hän sijoittui viidenneksi pistein 6540. Hän saavutti Lontoon MM-kilpailuissa 2017 hopeaa tuloksella 6696 pistettä. Berliinin EM-kilpailuissa 2018 hän sai pronssia pistein 6602. Vuodelle 2021 siirretyissä Tokion olympialaisissa hän sijoittui seitsemänneksi. Münchenin EM-kilpailuissa 2022 hän sijoittui kuudenneksi.

Muuta 
Schäfer seurusteli lentopallon Bundesliigassa ja Saksan nuorisomaajoukkueossa pelanneen Dennis Hefterin kanssa. Hefter kuoli helmikuussa 2015 vain 21-vuotiaana jäätyään junan alle.

Henkilökohtaiset ennätykset

Ulkona

Sisällä

Lähteet 

Saksalaiset yleisurheilun moniottelijat
Vuonna 1991 syntyneet
Elävät henkilöt
Kelliäinen

Kelliäinen (Mesovelia furcata) on kelliäisten sukuun kuuluva laji. Se on 3–3,5 mm:n pituinen. Se muistuttaa muodoltaan lähinnä sikaria ja se on väriltään kirkkaanvihreä. Sillä on pitkät tuntosarvet, mutta sillä ei ole siipiä. Se oleskelee kelluvien lehtien päällä ja sitä esiintyy enimmäkseen lammissa ja järvissä.

Lähteet

Aiheesta muualla 
Laji.fi: Kelliäinen (Mesovelia furcata)
Funet:  Kelliäinen (Mesovelia furcata)

Luteet
Kaleva (elokuvateatteri)

Kaleva oli turkulainen elokuvateatteri, joka toimi osoitteessa Humalistonkatu 2 vuosina 1906–1960. Alun perin Biografi teatteri -nimisen elokuvateatterin perusti rohdoskauppias Wilhelm Willberg, joka oli vuonna 1905 perustanut myös Turun ensimmäisen elokuvateatterin. Biografi teatteri oli Turun ensimmäinen varta vasten elokuvateatteriksi suunniteltu rakennus. Sen nimi muutettiin vuonna 1913 Alhambraksi, ja omistajat vaihtuivat useasti 1920- ja 1930-luvuilla. Vuonna 1938 teatterin osti Suomi-Filmi Oy, joka muutti nimen kansallishenkiseksi Kalevaksi. 1950-luvulla Kaleva toimi niin sanottuna non-stop-teatterina, jossa esitettiin joka päivä keskeytyksettä ohjelmaa. Kaleva joutui sulkemaan ovet vuoden 1960 loppupuolella, jolloin rakennus purettiin uudisrakennuksen tieltä.

Historia 
Turun ensimmäisen elokuvateatterin vuonna 1905 perustanut rohdoskauppias Wilhelm Willberg myi pienen, liikehuoneistossa sijainneen Maailman Ympäri -teatterinsa jo puolen vuoden jälkeen ja ryhtyi rakennuttamaan Suomen ensimmäistä varsinaista elokuvateatterirakennusta. Axel Nyströmin suunnittelema rakennus valmistui vuoden 1906 alussa osoitteeseen Humalistonkatu 2, ja se sai nimekseen Biografi teatteri. Suuresta, 300-paikkaisesta elokuvateatteristateatterista tuli heti hienoston suosikki.

Elokuvateatterin nimi vaihdettiin vuonna 1913 Alhambraksi. Wilhelm Willberg muutti kuitenkin Helsinkiin vuonna 1918 ja myi teatterinsa, jonka omistajat vaihtuivat sitten useasti 1920- ja 1930-lukujen aikana. Kauppias Magnus Krook myi Alhambran vuonna 1938 Suomi-Filmi Oy:lle, joka päätti vaihtaa nimen kansallishenkiseksi Kalevaksi.

Suomi-Filmi teki Kalevasta Turun ensimmäisen niin sanotun non-stop-teatterin vuoden 1949 loppupuolella, mikä tarkoitti sitä, että ohjemaa esitettiin joka päivä tauotta klo 12–23. Lippuja sai ostaa ja saliin sai tulla milloin vain. Non-stop-ohjelma koostui pääasiassa piirretyistä, urheilukisoista ja uutiskatsauksista, minkä seurauksena tavalliset kokoillan elokuvat jäivät erillisiä yönäytöksiä lukuun ottamatta pois ohjelmistosta. Kalevan toiminta päättyi vuoden 1960 loppupuolella, jolloin Turun vanhin elokuvateatterirakennus joutui väistymään uudisrakennuksen tieltä.

Lähteet

Aiheesta muualla 
 Mäkilä, Jari: Turun Elokuvateatterien Historia. Elektroninen aineisto, 2005.
 Pajasta Palatsiin: Turun elokuvaelämän historia. Toim. Ari-Honka-Hallila, Helena Honka-Hallila, Hanna Kangasniemi, Hannu Salmi. Lähikuva-Yhdistys, Turun elokuvakerho, Varsinais-Suomen elokuvakeskus, Turku 1997.

Turun elokuvateatterit
Turun historia
Suomen entiset elokuvateatterit
Hottikset

Hottikset on tanskalaiseen formaattiin For lækker til love perustuva suomalainen tositelevisiosarja. Ohjelman tuottaa Shine Finland ja lähettää Nelonen. Ohjelmassa yhdeksän sinkkua etsii kumppania.

Hottisten avausjakso oli Nelosen toiseksi katsotuin ohjelma viikolla 37/2015 keskikatsojamäärällä 252 000. Yhteiskatsojamäärä television ja Ruutu.fi -netti-tv:n kautta oli 548 000 katsojaa.

Syksyllä 2016 esitettiin Hottisten toinen kausi (Hottikset 2.0), jossa seitsemän sinkkua asuivat Helsingin ydinkeskustassa kimppakämpässä. Mukana oli sekä uusia että vanhoja kasvoja edelliseltä kaudelta.

Ensimmäinen kausi

Osallistujat 

 Jukka Johannes Paavali (28), Kokkola.
 Anni Ikonen (24), Helsinki. Esiintynyt aikaisemmin Temptation Island Suomen ensimmäisellä kaudella.
 Juha Immonen (28), Helsinki. Hän käyttää nykyään nimeä Sofia Immonen. Tunnettu Johanna Tukiaisen ystävänä. 
 Rosanna Kulju (23), Helsinki. Tunnettu Miss Helsinki-kauneuskilpailun voitosta vuonna 2015.
 Daniel Lehtonen (24), Porvoo (mediassa sai lempinimen "Bile-Dani"). Esiintynyt aikaisemmin Temptation Island Suomen ensimmäisellä kaudella.
 Tommi Riihimäki (26), Tampere. Esiintynyt aikaisemmin Big Brother- tositelevisiosarjan kaudella 8.
 Jonna Saari (29), Helsinki. Esiintynyt aikaisemmin Big Brother- tositelevisiosarjan kaudella 8.
 Martta Siidorov (22), Helsinki.
 Suvi Vedenpää (25), Helsinki. Suvi oli ennen esiintymistään sarjassa julkisuudessa Miss Rock -kauneuskilpailun finalistina.

Jaksot

Toinen kausi

Osallistujat 

 Daniel "Bile-Dani" Lehtonen (25), Lahti 
 Juha Immonen (29), Helsinki
 Amanda Harkimo (25), Helsinki
 Julia Walle (20), Oulu
 Jaakko Parikka (25), Nokia
 Ville Karvinen (22), Turku
 Ada Vesa (21), Jyväskylä
 Karri Sinkkonen (29)

Daniel Lehtonen ja Juha Immonen ovat tuttuja ensimmäiseltä kaudelta ja Amanda Harkimo on tuttu monista muista tositelevisio-formaateista.

Jaksot

Lähteet

Aiheesta muualla 
 Hottikset Facebook-sivut

Suomalaiset televisiosarjat
Ihmissuhdeohjelmat
2010-luvun televisiosarjat
Nelosen televisio-ohjelmat
Eric Savolainen

Eric Savolainen (s. 14. huhtikuuta 1993 Jämsä), tunnettu paremmin käyttäjänimellään Lakko, on suomalainen videopelejä pelaava ja vlogeja kuvaava suomenkielinen tubettaja. Lakko on Suomen tilatuin suomenkielinen tubettaja. Lakon YouTube-kanavalla on lokakuussa 2022 yli 823 000 tilaajaa ja yli 440 miljoonaa katselukertaa.

Ura 
Savolaisen YouTube-ura alkoi vuonna 2011, kun hän julkaisi ensimmäisen videonsa Tupakkalakko | L96A1 Sniper Action pelistä Call of Duty: Black Ops. Seuraavana vuonna Savolainen alkoi pelata Amnesia-pelisarjaa. Hänen kanavansa oli tuolloin ylittänyt 100 tilaajan rajan. Samassa videossa hän paljasti äänensä ensimmäistä kertaa. 200 tilaajan kohdalla hän paljasti kasvonsa.

Savolainen on tehnyt lokakuusta 2012 lähtien videosarjaa Pyhäpäivä lakkoillaan YouTube-kanavallaan. Hänen YouTube-uransa lähti nousuun vuonna 2013, kun hän ylitti 10 000 tilaajan rajan ja teki kanavansa nykyään toiseksi suosituimman videon GTA V -rapin. Tämän jälkeen hän nousi Suomen suosituimpien tubettajien joukkoon.

Musiikkiura 
Nost3 & Protro julkaisivat kesäkuussa 2015 Bailandoo-musiikkivideon, jossa vierailevat Savolainen ja Juuso ”Herbalisti” Karikuusi.

Kesäkuussa 2016 Savolainen ja Herbalistina tunnettu Juuso Karikuusi tekivät oman kappaleen ”Aamuyö” omakustanteena. Kappaleen musiikkivideo julkaistiin Karikuusen ja Savolaisen yhteis-YouTube-kanavalla ”Lakko X Herba”. Videota on katsottu yli kuusi miljoonaa kertaa.

Syyskuussa 2017 Savolainen julkaisi musiikkivideon ”Lakko – Heyoo”. Toukokuuhun 2022 mennessä video oli saavuttanut yli 2 miljoonaa katselukertaa.

Lokakuussa 2018 Savolainen ja Karikuusi julkaisivat yhdessä toisen kappaleen ”Kyllä nyt vielä pelata pitää”. Vuonna 2022 videolla oli yli miljoona katselukertaa.

Suosio 
Vuonna 2017 Savolainen oli Tubeconin teettämän tutkimuksen mukaan toiseksi seuratuin idoli 13–19-vuotiaiden nuorten keskuudessa.

Savolaisen YouTube-kanavalla oli toukokuussa 2022 yli 796 000 tilaajaa ja 420 miljoonaa katselukertaa. GTA V -rap-videon paikan kanavan suosituimpana videona ohitti kaksi tuntia kestävä Minecraft-pelivideo Kaikkien aikojen Minecraft-video! (600 000 tilaajan Special). Kyseisellä videolla oli toukokuussa 2022 yli 4,8 miljoonaa näyttökertaa.

Savolainen on saanut viime aikoina suosiota erityisesti Minecraftiin liittyvistä videoistaan. Hänen Minecraft-videonsa ovat keränneet satojatuhansia ja osa jopa miljoonia katselukertoja.

Yksityiselämä
Savolainen meni naimisiin 3. elokuuta 2018. Huhtikuussa 2021 Savolainen kertoi menettäneensä vaimonsa Julian kanssa heidän kaksi syntymätöntä lastaan. Savolaisen mukaan kahdelta sikiöltä oli löydetty vakavia poikkeamia, joiden takia heidän oli täytynyt turvautua raskaudenkeskeytykseen.

Palkinnot ja ehdokkuudet

Lähteet

Aiheesta muualla 
 Lakon kanava YouTubessa

Suomalaiset tubettajat
Vuonna 1993 syntyneet
Elävät henkilöt
Swissport

Swissport on 48 maassa toimiva lentoasemien maapalveluyritys. Yrityksen omistanut ranskalainen pääomasijoitusyhtiö PAI Partners myi yhtiön kiinalaiselle HNA Groupille 2,54 miljardilla eurolla heinäkuussa 2015.

Lähteet

Aiheesta muualla 

Sveitsiläiset yritykset
Emil Almén

Lars Emil Almén (s. 30. kesäkuuta 1980, Sala) on ruotsalainen näyttelijä.

Almén opiskeli Skara Skolscenissa vuosina 1999–2000 ja Tukholman teatterikoulussa 2002–2006. Hän on näytellyt Tukholman kaupunginteatterissa, Uppsalan kaupunginteatterissa, Riksteaternissa ja Teater Västmanlandissa.

Lähteet 

Ruotsalaiset näyttelijät
Vuonna 1980 syntyneet
Elävät henkilöt
Daniel Rudisha

Daniel Rudisha (11. elokuuta 1945 Kilgoris – 6. maaliskuuta 2019) oli kenialainen  pikajuoksija ja olympiamitalisti. Rudisha kilpaili 400 metrillä. Hän oli aktiiviurallaan 180 senttimetriä pitkä ja painoi 76 kilogrammaa.

Rudishan suurin saavutus on hopea 4×400 metrin viestistä vuoden 1968 kesäolympialaisista Méxicosta. Hän oli kisoissa mukana myös 400 metrillä jääden puolivälieriin. Vuoden 1966 Kansainyhteisön kisoissa Rudisha sijoittui neljänneksi 440 jaardin juoksussa. Rudisha oli yksi ensimmäisistä masai-heimoon kuuluneista menestystä saavuttaneista yleisurheilijoista.

Rudishan poika David Rudisha on 800 metrin juoksun olympiavoittaja, maailmanmestari ja maailmanennätyksen haltija.

Ennätykset

Lähteet 

Kenialaiset pikajuoksijat
Kenialaiset olympiamitalistit
Vuonna 1945 syntyneet
Vuonna 2019 kuolleet
Rinta (kappale)

Rinta on alternative rock -yhtye Maj Karman Kauniiden Kuvien single yhtyeen albumilta Ääri.

Kappaleet 
 Rinta
 Kielto

Kokoonpano 
 Herra Ylppö – laulu, kansikuva
 Häiriö Piirinen – kitara, äänittäjä
 V.V.V. – bassokitara
 J. Savolainen – rummut

+

 Hilkka Mäkitalo – laulu
 Henrik Wetterstrand – sampler

Tuotanto
 Ahti Impola – äänittäjä, sampler
 Björn Engelman – masteroija
 Veli-Matti Lähteenmäki – valokuvat

Aiheesta muualla 
 Rinta discogs.com -sivustolla

Vuoden 2000 kappaleet
Maj Karman kappaleet
Rudisha

Rudisha on kenialainen sukunimi. Se on muun muassa seuraavien henkilöiden sukunimi:

Daniel Rudisha (1945–2019), kenialainen pikajuoksija (olympiamitalisti)
David Rudisha (s. 1988), kenialainen keskimatkojen juoksija (olympiavoittaja)
Bruno Fernandes (jalkapalloilija, 1994)

Bruno Miguel Borges Fernandes (s. 8. syyskuuta 1994 Maia) on portugalilainen jalkapalloilija, joka edustaa Manchester Unitedia. Oikeajalkainen Fernandes on pelipaikaltaan keskikenttäpelaaja.

Ura

Seurajoukkueura 
Fernandes aloitti ammattilaisuransa Italian Serie B:n Novara Calciossa, jonne hän siirtyi kotimaastaan vuonna 2012. Kaudella 2012–2013 Fernandes pelasi Serie B:ssä 23 ottelua tehden neljä maalia. Heinäkuussa 2013 hän siirtyi Italian Serie A:n Udinese Calcioon. Hän teki pääsarjadebyyttinsä marraskuussa 2013 Internazionalea vastaan ja avausmaalinsa saman vuoden joulukuussa SSC Napolin verkkoon. Kaudella 2013–2014 Fernandes teki 24 ottelussa neljä maalia. Kahdella seuraavalla kaudella Fernandes pelasi kummallakin 31 Serie A -ottelussa ja viimeisteli kolme maalia.

Fernandes pelasi kauden 2016–2017 lainalla UC Sampdoriassa, jossa teki 33 Serie A -ottelussa viisi maalia. Sampdoria osti hänet kuudella miljoonalla eurolla kesällä 2017, mutta myi heti seuraavana päivänä lissabonilaiseen Sportingiin vajaalla kymmenellä miljoonalla eurolla. Hän voitti Portugalin cupin 2019 sekä Liigacupin 2018 ja 2019. Hän pelasi Sportingissa kahden ja puolen kauden aikana kaikkiaan 83 Primeira Ligan ottelua, joissa teki 39 ja syötti 30 maalia. Hänet valittiin Portugalin liigan kauden pelaajaksi 2017–2018 ja 2018–2019. Mestarien liigassa hän pelasi kuusi ottelua ja teki yhden maalin.

Fernandes siirtyi tammikuussa 2020 Sportingista Manchester Unitedin riveihin 55 miljoonan euron siirtosummalla. Hänet valittiin heti helmikuussa 2020 Valioliigan kuukauden pelaajaksi. Hän teki kauden 14 valioliigaottelussaan kahdeksan maalia ja antoi seitsemän maalisyöttöä. Eurooppa-liigassa hän ehti syksyllä tehdä Sportingin joukkueessa viidessä ottelussaan viisi maalia ja jatkoi keväällä Unitedissa tekemällä viidessä ottelussa kolme maalia. Kaudella 2020–2021 hän viimeisteli 37 valioliigaottelussa 18 maalia ja antoi 11 maalisyöttöä. Hänet nimettiin sarjan tähdistöjoukkueeseen. Mestarien liigan kuudessa ottelussa hän teki neljä maalia. Eurooppa-liigassa hän pelasi yhdeksän ottelua, myös tappiollisen finaalin, ja teki neljä maalia. Kaudella 2021–2022 hän teki pelaamissaan 36 valioliigaottelussa kymmenen maalia ja antoi kuusi maalisyöttöä. Mestarien liigan seitsemässä ottelussa hän syötti seitsemän maalia.

Maajoukkueura 
Fernandes on edustanut Portugalia monissa nuorten maajoukkueissa ja Rio de Janeiron olympialaisissa, jossa pelasi kolme ottelua. Alle 21-vuotiaiden EM-kilpailuissa 2017 hän pelasi kaksi ottelua Portugalin kapteenina ja teki yhden maalin Serbiaa vastaan.

Portugalin A-maajoukkueessa Fernandes pelasi ensimmäisen kerran marraskuussa 2017 ystävyysottelussa Saudi-Arabiaa vastaan. Ensimmäisen maaottelumaalinsa hän teki kesäkuussa 2018 ystävyysottelussa Algeriaa vastaan. MM-kilpailuissa 2018 hän pelasi kahdessa alkulohko-ottelussa. Vuodelle 2021 siirretyissä EM-kilpailuissa hän pelasi Portugalin kaikissa neljässä ottelussa. Toukokuun 2022 loppupuolelle mennessä Fernandes on pelannut 42 maaottelua ja tehnyt niissä kahdeksan maalia.

Lähteet 

Portugalilaiset jalkapalloilijat
Vuonna 1994 syntyneet
Elävät henkilöt
Miroslav Kraljević

Miroslav Kraljević (16. joulukuuta 1885 Gospić – 16. huhtikuuta 1913 Zagreb) oli kroatialaistunut taidemaalari ja taideveistäjä.

Elämäkerta
Kraljević syntyi Gospićassa Kroatiassa. Peruskoulun läpi mennyt Kraljević rakasti musiikkia, runoutta ja piirtämistä. Vuonna 1904 Kraljević lähti Wieniin. Siellä hän opiskeli maalausta George Fischhofin kanssa. Vuonna 1906 Kraljević meni opiskelemaan Müncheniin kahdeksi vuodeksi. Sen jälkeen hän palasi takaisin Kroatiaan, mutta jatkoi siitä Požegaan missä hän vietti yhden vuoden opiskelemaan vuonna 1910. Opiskeltuaan Kraljević teki monia muotokuvia ja maisemamaalauksia. Kraljević lähti Pariisiin vuonna 1911.

Taiteilijaura
Kraljevićin ensimmäinen teos oli muotokuva itsestään ja koirastaansa. Hän teki monia taideteoksia ja muotokuvia, kuten Krave na paši, Bik, U staji, Autoportret s lulom, Mali autoportret s paletom ja Bonvivant vuosien 1911–1912. Kraljević palasi Kroatiaan ja päätyi asumaan Zagrebiin vuonna 1912.

Kuolema
Kraljević kuoli Zagrebissa tuberkuloosiin vuonna 1913. Hän oli viime vuonna jo sairastanut tuberkuloosia. Kraljević oli kuollessaan 27-vuotias.

Teokset
Autoportret sa psom
Krave na paši, (Lehmät laitumella)
Bik
U staji
Autoportret s lulom
Mali autoportret s paletom
Bonvivant
Tyttö ja nukke
Puisto Luxemberissa
Naiset puistossa
Loistava puisto
Alaston naispuolinen
Works online

Lähteet

Viitteet

Vuonna 1885 syntyneet
Vuonna 1913 kuolleet
Kroatialaiset taidemaalarit
Ranskalaiset taidemaalarit
Itävaltalaiset taidemaalarit
Enni Nurmi

Enni Sylvi Henriikka Nurmi (s. 4. heinäkuuta 1998 Espoo) on suomalainen yleisurheilija, jonka päälaji on kilpakävely. Hän edustaa Espoon Tapioita ja häntä valmentaa Simon Baker, aiemmin vuosina 2014–2021 Jani Lehtinen.

Nurmi on voittanut 10 kilometrin kävelyssä kultaa Lappeenrannan Kalevan kisoissa 2019 ja Joensuussa 2022 sekä saavuttanut hopeaa Porin Kalevan kisoissa 2015 ja Jyväskylän Kalevan kisoissa 2018. Maantiekävelyn SM-kilpailuissa 20 kilometrin matkalla hän voitti kultaa vuonna 2022. Hän on saavuttanut 3 × 3 000 metrin kävelyviestissä SM-kultaa 2015, 2016, 2019, 2020 ja 2022, SM-hopeaa 2013 ja 2021 sekä SM-pronssia 2014. Sisäratojen SM-kilpailuissa hän saavutti 3 000 metrin kävelyssä kultaa 2016, hopeaa 2019 ja 2022 sekä pronssia 2015.

Nurmi sijoittui 10 000 metrin kävelyssä alle 20-vuotiaiden sarjassa 18:nneksi EM-kilpailuissa 2015 ja 27:nneksi MM-kilpailuissa 2016. Hän oli 20 kilometrin kävelyssä neljästoista alle 23-vuotiaiden EM-kilpailuissa 2019. Eugenen MM-kilpailuissa 2022 hän sijoittui 20 kilometrillä 29:nneksi ajalla 1.37.29  ja saman kesän Münchenin EM-kilpailuissa 15:nneksi ajalla 1.36.56.

Helmikuussa 2016 Nurmi käveli sisäradoilla 5 000 metrillä ajan 22.42,9, joka on Suomen halliennätys naisten, 22-vuotiaiden ja 19-vuotiaiden sarjassa. Edellinen ennätys oli Heli Nevanpään hallussa.

Henkilökohtaiset ennätykset

Ulkoradat

Sisäradat 

Lähde

Lähteet 

Suomalaiset kävelijät
Vuonna 1998 syntyneet
Elävät henkilöt
Jesús Vallejo

Jesús Vallejo Lázaro (s. 5. tammikuuta 1997 Zaragoza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan keskuspuolustaja.

Seurajoukkueura 
Vallejo liittyi Real Zaragozan nuorisoakatemiaan vuonna 2007 ollessaan 10-vuotias. 26. heinäkuuta 2013 nuorisojoukkueissa esitettyjen vakuuttavien peliesitysten jälkeen hän teki ensimmäisen ammattilaissopimuksensa seuran kanssa.

23. elokuuta 2014 Vallejo nostettiin suoraan seuran edustusmiehistöön ja hän teki ensiesiintymisensä joukkueessa maan toiseksi korkeimmalla sarjatasolla Segunda Divisiónissa ottelussa Recreativo de Huelvaa vastaan. 26. joulukuuta 2014 hän teki uuden vuoteen 2019 asti ulottuvan sopimuksen seuran kanssa.

Ensimmäisen maalinsa edustusjoukkueessa hän teki 5. huhtikuuta 2015 ottelussa Tenerifeä vastaan. Samaisessa ottelussa joukkueen päävalmentaja Ranko Popović ojensi Vallejolle kapteeninnauhan, jota hän kantoi loppukauden ajan.

31. heinäkuuta 2015 Real Madrid ilmoitti tehneensä Vallejon kanssa kuusivuotisen sopimuksen. Hänestä maksettiin arviolta noin 6 miljoonan euron siirtokorvaus. Vallejo jatkaa kauden 2015–2016 lainasopimuksella kasvattajaseurassaan Zaragozassa.

Kaudeksi 2016–2017 Vallejo siirtyi lainasopimuksella saksalaisseura Eintracht Frankfurtiin.

7. heinäkuuta 2017 ilmoitettiin Vallejon palaavan Real Madridiin ja liittyvän seuraavalla kaudella 2017–2018 joukkueen vahvuuteen. Hän sai käyttöönsä pelinumeron 3, joka vapautui seurasta poislähteneeltä Pepeltä.

Maajoukkueura 

Vallejo on pelannut Espanjan nuorisomaajoukkueissa. Hän oli vuonna 2015 alle 19-vuotiaiden Euroopan-mestaruuden voittaneen joukkueen kapteeni.

Lähteet

Aiheesta muualla 
 Jesús Vallejon tilastot BDFutbol-sivustolla 
 Jesús Vallejon tilastot Soccerway-sivustolla 

Espanjalaiset jalkapalloilijat
Vuonna 1997 syntyneet
Elävät henkilöt
Sega Mega Drive Collection

Sega Mega Drive Collection (Pohjois-Amerikassa Sega Genesis Collection) on videopeli, joka julkaistiin Japanissa, Pohjois-Amerikassa ja Euroopassa PlayStation 2:lle ja PlayStation Portablelle vuonna 2006. Sisältää Sonic the Hedgehog-pelejä ja Sega Mega Drive-pelejä on 27 kappaletta (NTSC-verkossa 28 kappaletta) sekä bonuspelejä on yleensä aika monta.

Pelit
 Alex Kidd in the Enchanted Castle
 Altered Beast
 Bonanza Bros.
 Columns
 Comix Zone
 Decap Attack
 Ecco the Dolphin
 Ecco: The Tides of Time
 Ecco Jr.
 Flicky
 Gain Ground¨
 Golden Axe
 Golden Axe II
 Golden Axe III
 Kid Chameleon
 Phantasy Star II
 Phantasy Star III: Generations of Doom
 Phantasy Star IV: The End of the Millenium
 Ristar
 Shadow Dancer: The Secret of Shinobi (ei PAL-verkossa)
 Shinobi III: Return of the Ninja Master
 Sonic the Hedgehog
 Sonic the Hedgehog 2
 Super Thunder Blade
 Sword of Vermilion
 Vectorman
 Vectorman 2
 Virtua Fighters 2

Avattavat pelit
 (PlayStation 2-versio) 
 Altered Beast 
 Future Spy 
 Tac/Scan 
 Zaxxon 
 Zektor   

 (PlayStation Portable-versio) 
 Astro Blaster 
 Congo Bongo 
 Eliminator 
 Space Fury 
 Super Zaxxon

Sonic the Hedgehog -pelit
PlayStation 2 -pelit
PlayStation Portable -pelit
Vuoden 2006 videopelit
Davor Pejčinović

Davor Pejčinović (s. 28. maaliskuuta 1971 Altenkirchen, Länsi-Saksa) on kroatialainen kilpauransa päättänyt koripalloilija.

Pejčinović saavutti Kroatian maajoukkueessa MM-pronssia Kanadasta 1994 ja EM-pronssia Kreikasta 1995. Hän pelasi myös vuoden 1997 EM-kilpailuissa.

Lähteet 
 Profiili Abaliga.com 
 Profiili Archive.fiba.com

Viitteet 

Kroatialaiset koripalloilijat
Vuonna 1971 syntyneet
Elävät henkilöt
Miro Jurić

Miro Jurić (s. 10. elokuuta 1972 Šibenik, Kroatian ST, Jugoslavia) on kroatialainen kilpauransa päättänyt koripalloilija.

Jurić voitti Kroatian maajoukkueessa MM-pronssia Kanadassa 1994.

Lähteet 
 Profiili Archive.fiba.com

Viitteet 

Kroatialaiset koripalloilijat
Vuonna 1972 syntyneet
Elävät henkilöt